145. löggjafarþing 2015–2016.

Þingskjal 360 — 312. mál.

Fyrirspurn

til forsætisráðherra um afsökunarbeiðni til þjóðarinnar

vegna stuðnings við Íraksstríðið.

Frá Svandísi Svavarsdóttur.

Mun ráðherra, í ljósi þess að Tony Blair, fyrrverandi forsætisráðherra Bretlands, hefur beðist afsökunar á rangri upplýsingagjöf til bresks almennings í aðdraganda Íraksstríðsins sem hófst árið 2003, gangast fyrir sambærilegri afsökunarbeiðni stjórnvalda til Íslendinga sökum þess að sömu blekkingar voru nýttar til að skipa íslenska ríkinu í hóp stuðningsríkja árásarstríðsins gegn Írak?

Skriflegt svar óskast.